လက်ဖက်ရည်ကြမ်းဝိုင်း

မေးခွန်း: သင် တွေ့ဖူးမြင်ဖူးသော လက်ဖက်ရည်ကြမ်းဝိုင်း၏ အပြင်အဆင်နှင့် ထိုလက်ဖက်ရည်ကြမ်းဝိုင်းတွင်
ပြောဆိုဆွေးနွေးကြသော အကြောင်းအရာကို တင်ပြဆွေးနွေးပါ ။
အဖြေ: နွေရာသီကျောင်းပိတ်ရက်တွင် ကျွန်တော်သည် ကျွန်တော့ဘကြီးရှိရာ ပြည်မြို့နယ် ရွှေတောင်မြို့ အပိုင်
ပုတ်တန်းရွာသို့ အလည်သွားခဲ့ပါသည်။ ပုတ်တန်းရွာကား ရွာကြီးဖြစ်သည်။ ရန်ကုန်-ပြည်ကားလမ်းဘေးတွင်ရှိပြီး
ရွာ၏ရှေ့တွင် ဧရာဝတီမြစ်ကြီးကား သာယာစွာစီးဆင်းနေပါသည်။ နွေရာသီတွင် သောင်တွေပေါ်ထွန်းနေပြီး
သောင်ထွန်းသည့် နေရာထိ ရေကူး၍သွားနိုင်သည်။ ရွာရှိကလေးလူကြီးအားလုံး ဧရာဝတီမြစ်ရေကို သာ
အသုံးပြုကြသည်။ ညနေခင်းတွင် ရေချိုးဆင်းကြရသည်မှာ အလွန်ပျော်ဧရာ ကောင်းလှပါသည်။
ပုတ်တန်းရွာကား မိမိခြေငါးရာခန့်ရှိပြီး ဧရာဝတီတစ်ဖက်ကမ်းတွင် ခြံများစိုက်ခင်းများစိုက်ကာ အသက်
နွေးကြသည်။ လယ်ရှိသူက လယ်စိုက်ကြသည်။ ရွာတွင် မူလတန်းကျောင်းတစ်ကျောင်း ရှိသည်။ ဘုန်းတော်ကြီး
စာသင်ကျောင်းလည်း ရှိသည်။ အလယ်တန်း၊ အထက်တန်းရောက်လျှင် ရွှေတောင်မြို့ သို့ ကျောင်းသွားတက်ကြရသည်။
ရွာထဲတွင် မန်ကျည်းပင်များ ပေါများလှသည်။ မန်ကျည်းပင်ရိပ်အောက်တွင် ရွာသားများဆောက်လုပ်ထားသည့်
ကွပ်ပျစ်ကြီးရှိပါသည်။ လသာသောညများတွင် ကလေးများ ဆော့ကစားကြပြီး ကွပ်ပျစ်ပေါ်တွင် နားကြသည်။
တစ်ခါတစ်ရံ ဆွေးနွေးတိုင်ပင်ဧရာရှိလျှင် ယင်းကွပ်ပျစ်ပေါ်တွင် ရွာရှိလူလတ်လူကြီးတို့ စုဝေးကာ ဆွေးနွေးကြသည်။
တစ်နေ့သော ညနေခင်းအချိန်တွင် ရွာတွင် လူငယ်စာဖတ်ခန်း ဖွင့်လှစ်ရန် ရွာသူကြီးတို့ ဤကွပ်ပျစ်တွင်
စုဝေးကာ တိုင်ပင်ဆွေးနွေးကြသည်။ သူကြီးအိမ်မှ ရေနွေးကြမ်း၊ လက်ဖက်နှင့် ရွာထွက် ထတွတ်ယိုတို့ဖြင့် အမွေး
ဧည့်ခံပါသည်။ ဤရွာလေးသည် စီးပွားရေးအသင့်အတင့် ကောင်းမွန်သဖြင့် စာကြည့်တိုက်ဆောက်လုပ်ရန် စုပေါင်း
ငွေကောက်ခံထားရှိပြီးဖြစ်၍ စာကြည့်တိုက် ။တပ်တက်လုပ်နေပြီဖြစ်သည်။ စာကြည့်တိုက်မပြီးပြတ်သေး၍
စာဖတ်ခန်းဖွင့်လှစ်ထားနှင့်ရန် တိုင်ပင်ဆွေးနွေးကြပါသည်။ စားပွဲကုလားထိုင်များ ၀ယ်ယူရေး၊ စာအုပ်ဘီဒိုဝယ်ယူရေး
စာအုပ်များ ဝယ်ယူစုဆောင်းရေးတို့ တိုင်ပင်ဆွေးနွေးကြပါသည်။
ရွာရှိကလေးလူငယ်များ၏ ပညာရေးဖွံ့ဖြိုးတိုးတက်ရေးအတွက် စာများများဖတ်ကြရန်၊ ဗဟုသုတဆည်းပူး
ကြရန်အတွက် စာကြည့်တိုက်၊ စာဖတ်မန်းများထားရှိရန် အကြံပြုဆွေးနွေးကြခြင်းဖြစ်သည်။ ရန်ပုံငွေရှာဖွေရေးအတွက်
အဖွဲ့များခွဲခြင်း၊ စာဖတ်ဖန်း ဖွင့်လှစ်ချိန်နှင့် တာဝန်ခံထားရှိရေး၊ သောက်ရေသုံးရေထားရှိရေး၊ သန့်စင်ခန်း
တည်ဆောက်ရေး၊ စာအုပ်ဝယ်ယူရေးတို့ကို အဖွဲ့များခွဲကာ ဆောင်ရွက်ကြရန် တိုင်ပင်ညှိနှိုင်းကြပါသည်။
ယနေ့ခေတ်လက်ဖက်ရည်ကြမ်းဝိုင်းကား ရှေးခေတ်ကကဲ့သို့ မြေကရားမသုံးကြတော့ဘဲ၊ ခေတ်မီစွာ ဓာတ်ဘူး
ဖြင့်သာ သုံးဆောင်ကြသည်။ ခေတ်ကာလပြောင်းလဲသွားသည်နှင့်အမျှ အသုံးအဆောင်တို့မှာလည်း ပြောင်းလဲတိုးတက်
သွားကြောင်း တွေ့ရပါသည်။ ဓာတ်ဘူးဖြင့် ရေနွေးကြမ်းကို ထည့်သုံးခြင်းဖြင့် ပူပူနွေးနွေးသုံးဆောင်နိုင်သည်။


စားစရာတို့မှာလည်း ရွာထွက် ကတွတ်ယို၊ လက်ဖက်သုတ်တို့ဖြင့် ဧည့်ခံသဖြင့် မြန်မာ့ရိုးရာအဆင်အပြင်
တစ်သွင်ဆန်းသစ်နေသည်ဟု ဆိုနိုင်ပါသည်။

ဆွေးနွေးဆုံးဖြတ်အပြီးတွင် စာကြည့်တိုက်မဖွင့်လှစ်နိုင်သေးမီ စာဖတ်ခန်းဖွင့်လှစ်နိုင်ရန်၊ လစဉ်ထုတ်မဂ္ဂဇင်း
များ၊ ပညာရေးနှင့်ပတ်သက်သော စာအုပ်စာဆောင်များ၊ ဂျာနယ်များ၊ နေ့စဉ်ထုတ်သတင်းစာများ စသည်တို့ကို
အပတ်စဉ် လစဉ်ဝယ်ရန်၊ မိမိတို့အိမ်၌ရှိသော စာအုပ်စာစောင်အချို့တို့ကိုလည်း လှူဒါန်းနိုင်ကြောင်း ဆွေးနွေး
ဆုံးဖြတ်ကြပါသည်။ ကမ္ဘာကြီးနှင့် အဆက်အသွယ်မပြတ်ရန် နိုင်ငံတကာသတင်းများကိုလည်း ထားရှိရန်၊
ဘာသာရေးစာအုပ်များလည်း ထားရှိရန် အကြံပြုဆွေးနွေးကြပါသည်။ စာဖတ်ခန်းကို စနေ၊ တနင်္ဂနွေ နံနက် ရှစ်နာရီ
မှ ညနေ လေးနာရီထိ ဖွင့်လှစ်ရန် ဆုံးဖြတ်ကြပါသည်။
ပုတ်တန်းရွာငယ်လေးရှိ လက်ဖက်ရည်ကြမ်းဝိုင်းမှ ရွာ၏ပညာရေးတိုးတက်စေရန် စာကြည့်တိုက်နှင့်
စာဖတ်ခန်း ပြုလုပ်ရေးအတွက် ဝိုင်းဝန်းဆွေးနွေးအကြံပေးခြင်းဖြင့် ရွာရှိကလေးသူငယ်များသာမက လူလတ်လူကြီး
များပါ စာဖတ်ဝါသနာပါပြီး ဗဟုသုတတိုးပွားစေရန်၊ ပညာရေးတိုးတက်စေရန် ဆွေးနွေးကြပြီး ယင်းဆွေးနွေးမှုများ
အပေါ် အကောင်အထည်ဖော်လုပ်ဆောင်ကြခြင်းဖြင့် ရွာ၏ဖွံ့ဖြိုးတိုးတက်ရေးကို များစွာအထောက်အကူပြုစေပါသည်။